Mustamäe Linnaosa Valitsuse hoone

**Mustamäe IV mikrorajoon** on Mustamäe asumi allasum Tallinnas Mustamäe linnaosas. Asum piirneb läänes Ehitajate, lõunas E. Vilde, idas Mustamäe ja põhjas A. H. Tammsaare teega.

Mustamäe IV mikrorajooniga külgnevad Mustamäe asumi II, III ja VI mikrorajoon ning Kadaka asumi Laki I ja II kvartaliga. Allasumi keskus Mustamäe Linnaosa Valitsuse haldushoone paikneb A. H. Tammsaare tee ääres.

Asumisiseseid kergliiklusteid (peateed) on 2 kilomeetrit. Ainsad nimega tänavad on Lepatriinu ja Herilase tänav.

Mikrorajooni loode- ja lääneosas (mööda Ehitajate tee äärset ala) on säilinud Kadaka parkmetsa okaspuud (mänd).

Ühistranspordiühendus
---------------------

Mustamäe IV mikrorajooni sõidavad liinibussid: 9, 10, 20, 20A, 24, 24A, 26, 26A, 28 (Eduard Vilde tee); 12, 13, 61 (Tammsaare tee); 10, 26, 26A, 27, 28 (Ehitajate tee) ja 9, 13, 26, 26A, 61 (Mustamäe tee).

Trollibussid: 1, 5 (Mustamäe tee).

Allasumisse jäävad mööda Eduard Vilde teed liikudes peatus S*zolnok*, Tammsaare tee äärde *Lakiotsa* ja *Autobussikoondis*, Ehitajate tee äärde *E. Vilde tee* ja Mustamäe teele *A. H. Tammsaare tee*.

Ettevõtlus ja endised asutused
------------------------------

1970. aastal avati mikrorajoonis Mustamäe esimene kaubandus- ja ühiskondlik keskus. Hooned üldpindalaga 1259 m2 projekteerisid arhitektid Paula Koidu ja Enno Talger. Algul valmis viiekorpuseline planeering, kuhu oli ette nähtud ka restoran ja kohvik. Ehituse käigus aga kerkisid kolm üksteisega seljakuti kokku projekteeritud hoonet, mille keskel moodustus avar sisehoov. A. H. Tammsaare tee 133 äärde valmis 444 m2 müügisaaliga selvekauplus **ABC-4**. Teenustemaja hoone, kus asusid TK *Kiir selvepesumaja*, *naiste juuksur*, *postkontor (sidejaoskond nr 26)* ning *majapidamis- ja kultuuritarvete laenutus* kerkis aadressile Tammsaare 137. Elamuekspluatatsiooni valitsuse administratiivruumid ja tehniline plokk garaažidega asub aadressil Tammsaare 135 (tänapäeval Mustamäe Linnaosa Valitsus).

Endises ühiselamus aadressil Eduard Vilde tee 90 asus kuni 1971. aastani Mustamäe Polikliinik ja aastatel 1972–1999 Mustamäe Lastepolikliinik.

Aadressil Ehitajate tee 70 asus Alaealiste Asjade Inspektsioon.

Lasteaiad ja koolid
-------------------

Piirkonda on rajatud kolm lasteaeda ja kaks kool. Mikrorajoonis tegutsevad Lasteaed Sinilind (endine *Tallinna 129. Lastepäevakodu*, avatud 1969. aastal) asukohaga A. H. Tammsaare tee 115 ja Rõõmupesa (endine *Tallinna 134. Lastepäevakodu*, avatud 1969. aastal) Tammsaare tee 141. Endise *Tallinna 130. Lastepäevakodu* hoonetes Ehitajate tee 82 asub Mustamäe Sotsiaalkeskus.

1969. aastal avati Tammsaare tee 145 vene ja eesti õppekeelega *Tallinna 52. Keskkool*, praegune Tallinna Mustamäe Humanitaargümnaasium. Põhikooli naabrusse Tammsaare tee 147 rajati *Tallinna Majandustehnikumi* (Tallinna Majanduskool) uus õppehoone, kus õppetöö algas 1986. aastal.

Asutused mikrorajoonis
----------------------

* Tallinna Lasteaed Sinilind. A. H. Tammsaare tee 115
* Kauplus Maxima X (endine *ABC-4*). Tammsaare tee 133
* Mustamäe Linnaosa Valitsus. Tammsaare tee 135
	+ Tallinna Munitsipaalpolitsei Ameti Mustamäe tugipunkt
	+ EELK Mustamäe Maarja-Magdaleena kogudus
* Tallinna Rõõmupesa Lasteaed. Tammsaare tee 141
* Tallinna Mustamäe Humanitaargümnaasium (endine *Tallinna 52. Keskkool*). Tammsaare tee 145
* Tallinna Majanduskool (endine *Tallinna Majandustehnikum*). Tammsaare tee 147
* Rannavolle keskus. Tammsaare tee 147c
* Mustamäe Haljastus. Ehitajate tee 68a
* Mustamäe Sotsiaalkeskus. Ehitajate tee 82
	+ Mustamäe Avatud Noortekeskus
	+ Tallinna Puuetega Noorte Õppekeskus Juks Töö Keskus

Viited
------

1. ↑  Mustamäe Linnaosa arengukava 2007 – 2015. Lk. 95 (kaart IV-1 maakasutus)
2. ↑  Mustamäe Linnaosa arengukava 2007 – 2015. Lk. 22 Tabel 2: Mustamäe linnaosa asumid ja nende osad ehk osaasumid – mikrorajoonid (MR) ja kvartalid (KV)
3. ↑  Mustamäe Linnaosa arengukava 2007 – 2015. Lk. 97 (kaart IV-3 kergliiklus)
4. ↑  Tallinna haljastuse arengukava kinnitamine. Tallinna Linnavolikogu 3. märtsi 2005 määrus number 17
5. ↑  Epp Lankots, Helen Sooväli. ABC-keskused ja Mustamäe mikrorajoonide identiteedid. Kunstiteaduslikke Uurimusi, 2008/4 (17). Lk. 103
6. ↑  E. Paeväli. ABC-4. Uut kaubanduses. 1/70. Lk. 5-7
7. 1 2 3  Eesti NSV ametitelefonid. Eesti Raamat, 1990
8. ↑  40 aastat Mustamäe polikliinikut.[*alaline kõdulink*] Eri LTKH Leht, nr. 10 september 2011
9. ↑  Kersti Eero. Mustamäe lastepolikliinik: täna eluohtlik, sügisest kodutu. Õhtuleht, 15. veebruar 1999
10. ↑  Piret Peensoo. Mustamäe lastepolikliinik kolib peagi uude koju. Eesti Päevaleht, 11. november 1999
11. ↑  Ajalugu. Tallinna Lasteaed Sinilind
12. ↑  Lühiülevaade lasteaia ajaloost. Tallinna Rõõmupesa Lasteaed
13. ↑  "Mustamäe Sotsiaalkeskus". Originaali arhiivikoopia seisuga 19. detsember 2011. Vaadatud 1. detsembril 2011.
14. ↑  Kooli ajalugu. Tallinna Mustamäe Humanitaargümnaasium
15. ↑  "Tallinna Majanduskooli ajalugu". Originaali arhiivikoopia seisuga 14. juuli 2014. Vaadatud 9. juulil 2014.

Välislingid
-----------

* Mustamäe Linnaosa arengukava 2007 – 2015. Tallinna Linnavolikogu, Tallinna Linnavalitsus, Mustamäe Halduskogu, Mustamäe Linnaosa Valitsus. Tallinn; Mustamäe 2007.
* Mustamäe IV mikrorajoon (Tallinn). Wikimapia
* Mustamäe kaart. Tallinn

Mustamäe vapp
Mustamäe linnaosa asumid, mikrorajoonid ja kvartalid

**Mustamäe:** I mikrorajoon - II mikrorajoon - III mikrorajoon - IV mikrorajoon - V mikrorajoon - VI mikrorajoon - VII mikrorajoon - VIII mikrorajoon - IX mikrorajoon - TTÜ kvartal  

**Kadaka:** Laki I - Laki II - Kadaka I - Kadaka II - Kadaka III - Mäepealse I - Mäepealse II - Mäepealse III - Akadeemia  

**Siili** - **Sääse**